le roman d’Aspremont. 39 
tant entendi toz tens & tornoier 
que ne li lut ne boiure ne mangier. 
en mi le pre va sa lance atachier, 
a l’oliuier son escu apoier. 
lors descendi; s’aregna son destrier, 
mist ius son hiaume s’espee et son espier. 
a la fontaine s’est ale apoier. 
lı rois en but, qui en ot grant dessirier. 
einz que du tot se peust razasier, 
evos Karlon, qui descent du rochier. 
entre les armes se mist et le destrier. 
mes einz Hiamont ne se sout tant coitier 
que ıl tant face que puise reperier 
& son cheual ne ses armes baillier. 
de ce se prist Hiamont ä vergoignier. 
“paien” dist Karles, “ne te chaut d’esmoier 
que hons soupris ait par moi enconbrier. 
or pren tes armes; si monte en ton destvier: 
car la fontaine te vien ge chalengier. 
mar en beustes; vos le comperrez chier.” 
Hiamont l’entent; n’i ot qu’esleechier, 
quant ä ses armes puet auoir recourier. 
errant les prent; n’a soign de l’atargier, 
V’escu, l’espee et le trenchant espier. 
de pleine terre est salliz el destrier; 
puis commenca l’escu ä enbracier. 
ou voit Karlon, seu prent ä esregnier. 
“Certes” dist Karles, “ci a fiere bargaigne; 
soef a terre qui issi la gaaigne. 
ne puet fallir que li plet si remaigne, 
li quex que soit, au partir ne s’em plaigne”. 
Challes parole o le viaire cler. 
“vassax” dist il, “ge te veul coniurer 
par ce seignor que tu doiz aorer, 
qui te dona tel empire & garder 
con te vi ier en ce camp amener? 
par sept foies les fis cent mil armer.” 
et dist Hiamont “ge nu vos quier celeır. 
rois Agolant mes peres, qui est ber, 
qui a cincante reaumes A garder, 
et ge li doi son pueple en ost mener. 
il est mes peres; si me fist coroner.” 
“vassax” dist Karles, “moult es gentil et ber. 
ber, car te f& baptizier et leuer. 
eroi en celui qui se lessa pener 
einz en la croiz por son pueple sauuer ; 
qui fist la terre et le ciel et la mer 
et les estoiles et les oisiaux voler. 
moult par auras grant honor ä garder. " 
Hiamont l’entent; sel prist ä regarder, 
qui plus fu fiers que lieparz ne sengler. » 
“dan roi” dist il, “bien sauez sarmoner. 
il vos parra encui au deseurer. 
se issi poez sanz meschief eschaper, 
quant a vostre ost en puissiez retorner, 
icelui dieu don ge vos oi parler, 
saurez moult bien seruir et enhorer.” 
“Rois” distHiamont, “moultas fole membrance, 
qui de tes diex me fez ci ramembrance. 
par Mahomet, qui tres toz biens auance, 
qui me dorroit tot le mont en balance, 
ne guerpiroie mes diex ne ma craance. 
mes d’une chose puis fere ma vantance. 
riche present m’as aport& de France, 
tes cleires armes, ol mout a de boubance. 
se nes conquier par escu et par lance, 
ia nu frans hons n’ai ia en moi fiance. ” 
Karles parla, qui en dieu a fiance. 
“he diex” dist il, “qui par tot as puissance, 
car me donnez de ce paien veniance, 
qui m’a ocis par grant desmesurance 
maint gentil hon, dont ai au cuer pesance.” 
torne sa main, lieue sa connoissance; 
et rois Hiamont encontre lui s’auance. 
“Par Mahomet’ dist il, “dan cheualier, 
pechie vos fist cele eure commencier. 
ne sui pas homme qui on doie chacier. 
tıop vos poez fier en vo destrier, 
qui vos a fet vo gent si esloignier. 
n'es pas arme en guise de fornier: 
car moult auez riche haubere doblier, 
et en cel hiaume voi verdoier l’acier. 
tu ne fus onques enfes A pautonier. 
gentix hons ies; ne me pues pas noier. 
je sai tres bien des que vi l’aprochier, 
que sanz mes armes ne me deignas tochier, 
einz me lessas monter sor mon destrier. 
tu m’as serui; or l’aura ia mestier. 
ge ten lerai sain et sauf reperier, 
mes que les armes te couendra lessier. 
et se voloies le tuen dieu renoier 
et Mahomet aorer et prier, 
